
Për blerjen dhe kryerjen e shërbimeve jashtë sektorit shtetëror

Me propozimin e Ministrisë së Financave, Këshilli i Ministrave

Vendosi:

1. Ndërmarrjet e institucionet lejohet të blejnë për nevojat e tyre nga kooperativat dhe privatët mjete kryesore, pajisje, mallra e materiale, si dhe të kryejnë shërbime kundrejt pagesës.
2. Vlerësimi i mjeteve kryesore, i pajisjeve, i mallrave dhe i materialeve, kur kanë çmime të miratuara, bëhet sipas këtyre çmimeve, kurse kur nuk kanë çmime të miratuara, vlerësimi bëhet me komision që ngrihet pranë ndërmarrjes dhe institucionit.
Veprat e artit vlerësohen sipas kritereve që cakton Komiteti i Kulturës dhe i Arteve.
3. Vendimi i Këshillit të Ministrave nr.107, datë 12.7.1968 “Për ndalimin e blerjeve dhe kryerjes së shërbimeve jashtë sektorit socialist”, shfuqizohet.
Ky vendim hyn në fuqi menjëherë.

Kryetari i Këshillit të Ministrave
Adil Çarçani
